open-index/open-wikipedia-markdown huggingface dataset:
Venäjän teollisuudenharjoittajien ja yrittäjien liitto

**Venäjän teollisuudenharjoittajien ja yrittäjien liitto** () on vaikutusvaltainen Venäjän federaatiossa vaikuttava tuottajaliitto, jolla on vaikutusta mm. Venäjän teollisuuspolitiikan muotoutumiseen.

## Jäsenet
Se on jäsenenä 120 alueellisessa yhteenliittymässä, jotka edustavat Venäjän kansantalouden merkittäviä teollisuudenaloja. Liitolla on 328 000 jäsentä, jotka edustavat teollisuutta, tiedettä, rahoitusalan organisaatioita, kaupallisia organisaatioita samoin kuin henkilöjäseniä.

## Tavoitteet
Liiton tavoitteena on luonnostella lakeihin muutoksia ja vaikuttaa voimassa olevaan lainsäädäntöön. Se ylläpitää yhteyksiä Venäjän aluetason ja liittovaltiotason viranomaisin ja antaa tietoja lainsäädännön tehokkuudesta teollisuudenharjoittajien ja yrittäjien suojelemiseksi. Se myös ylläpitää pyöreän pöydän keskusteluja, foorumeita, konferensseja julkisia keskusteluja ja kehittää suhteita liike-elämän yhteisöjen kesken muiden maiden kanssa sekä kehittää vientikykyä. Lisäksi se pyrkii pitää suuri yleisö tietoisena Venäjän liike-elämän asemasta ja tehtävistä vaurautta tuovista uudistuksista.

## Organisaatio
*Veropolitiikan ja budjettitalouden komitean puheenjohtaja Vladimir Lisin 
*Maailmankaupan ja maailman kauppaorganisaation komitean puheenjohtaja Aleksei Mordašov. 
*Teollisuuspolitiikan ja luonnollisten monopolien sääntelyn komitean puheenjohtaja Vladimir Jevtušenkov. 
*Varallisuuden ja markkinainstituutioiden kehittämisen komitean puheenjohtaja Mihail Fridman. 
*Yrityshallinnon ja vaihtoehtoisten ratkaisuden komitean puheenjohtaja Ruben Vardanjan.
*Kansainvälisen yhteistyön komitean puheenjohtaja Viktor Vekselberg. 
*Ympäristöhallinnon ja ekologian komitean puheenjohtaja Oleg Deripaska. 
*Sosiaali- ja väestöpolitiikan komitean puheenjohtaja David Jakobašvili. 
*Energiaturvallisuuden, energiatehokkuuden sekä polttoaine- ja energiateollisuuden kehittämisen komitean puheenjohtaja Vagit Alekperov. 
*Teknisen sääntelyn, standardoinnin ja yhdenmukaisuuden komitean puheenjohtaja Dmitri Pumpjanski. 
*Teollisuusliittojen ja työnantajien lakisääntelyn työryhmän puheenjohtaja Jelena Panina.
*Eläkejärjestelmien kehittämisen työryhmän puheenjohtaja Leonid Fedun.

### Metsäteollisuuden komissio
Puheenjohtaja Zahar Smuškin (Gruppa Ilim), Aleksander Beljakov, Andrei Vološin (OAO Volga), Andrei Dripnyi (Mondi Biznes Paper Syktyvkarski lesopromyšlennyi kombinat), Anatoli Jefremov, Valentin Zverev, Sergei Bondar (OAO Svetogorsk/International Paper), Andrei Prokopov, Vladimir Slavutski (Gruppa Ilim), Isaak Slutsker, Aleksandr Sonin (OAO Volga), Vladimir Tšuiko. 

Merkittävistä sanomalehtipaperin suurehkoista valmistajista ryhmässä ei ole edustettuna OAO Kondopogaa.
*Näyttelytoiminnan komission puheenjohtaja Magomed Musajev.

## Lähteet
Aksak Maboul

**Aksak Maboul** on belgialainen Marc Hollanderin ja Vincent Kenis'n vuonna 1977 perustama avantgarde-rock -yhtye. Yhtye julkaisi ensimmäisen kokoonpanonsa aikana kaksi albumia: *Onze Danses Pour Combattre la Migraine* (suom. Yksitoista tanssia taisteluun migreeniä vastaan, 1977) ja *Un Peu de l'Âme des Bandits* (Hieman rosvohenkeä, 1980). Toisen albumin julkaisun jälkeen yhtye yhdistyi Tueurs de la Lune de Miel -yhtyeen kanssa ja jatkoi nimellä The Honeymoon Killers.

Aksak Maboulin toiminta alkoi uudelleen 2010-luvulla uudella kokoonpanolla, kun Marc Hollanderin aisapariksi tuli Véronique Vincent, ja yhtye alkoi sekä esiintyä että levyttää uudelleen. Viimeisin julkaisu on tupla-albumi *Figures* (2020).

## Jäsenet
Ensimmäinen kokoonpano (1977–1981):
*Marc Hollander – koskettimet, ruokopilli, perkussiot, rumpukone
*Vincent Kenis – haitari, kitara, basso, koskettimet, perkussiot
*Marc Moulin – koskettimet
*Chris Joris – koskettimet, sopraanosaksofoni
*Catherine Jauniaux – laulu
*Frank Wuyts – perkussiot, koskettimet
*Michel Berckmans – fagotti, oboe
*Denis van Hecke – sello

Toinen kokoonpano (2014-):
*Véronique Vincent – laulu
* Marc Hollander – koskettimet, saksofoni, klarinetti, lyömäsoittimet, ohjelmointi, äänitykset
*Faustine Hollander – taustalaulu, basso, kitara
*Lucien Fraipont – kitara
*Erik Heestermans – rummut

Yhtye käyttää runsaasti avustavia muusikoita.

## Diskografia

**[[Onze Danses Pour Combattre la Migraine]]* (LP 1977, Kamikaze Records)
**[[Un Peu de l'Âme des Bandits]]* (LP 1980, Crammed Discs)
**[[Ex-Futur Album]]* (Nimellä Véronique Vincent & Aksak Maboul, 2014, Crammed Discs)
**[[Figures]]* (2020, Crammed Discs)
**[[Une aventure de VV (songspiel)]]* (2023, Crammed Discs)

## Lähteet
Konstantin Somov

**Konstantin Andrejevitš Somov** (; 30. lokakuuta (J: 18. lokakuuta) 1869 Pietari – 6. toukokuuta 1939 Pariisi) oli venäläinen taidemaalari ja taidegraafikko, joka yhdistetään taiteilijoiden *[[Mir Iskusstva]]* -symbolistiliikkeeseen.

Somov oli Pietarin Eremitaašin kuraattorin poika, ja Eremitaašissa hän tutustui vanhojen mestarien töihin, jotka vaikuttivat hänen taiteeseensa suuresti. 

Somov opiskeli Venäjän taideakatemiassa Ilja Repinin johdolla vuosina 1888–1897. Opiskeluaikanaan hän ystävystyi Alexandre Benoisin kanssa, joka esitteli hänet Sergei Djagileville ja Léon Bakstille. Kun he kolmestaan perustivat *Mir iskusstvan*, Somov kirjoitti myös Mir iskusstva -liikkeen samannimiseen lehteen. Somov oli homoseksuaali, kuten monet muutkin *Mir iskusstvan* jäsenistä. 

Vuonna 1923 Somov lähti Venäjältä. Vuonna 1925 hän asettui Pariisiin, ja maalasi viimeisinä vuosinaan toisintoja vanhoista töistään. Hän kuoli 1939. Somov on haudattu Sainte-Geneviève-des-Bois'n hautausmaalle Pariisiin.

Antoine Watteaun ja Jean-Honoré Fragonardin töistä innoituksensa saanut Somov suosi vesiväri- ja guassimaalauksia. Hän maalasi paljon muotokuvia aikansa merkittävistä kulttuurihenkilöistä kuten Aleksandr Blok ja Sergei Rahmaninov (katso alla), sekä maisemia ja sisäkuvia. Hän oli ihastunut myös Commedia dell'arteen.

Somovin maisemamaalaus vuodelta 1927 myytiin 14.6.2007 Christie'sin huutokaupassa 7,33 miljoonalla Yhdysvaltain dollarilla, mikä on korkein venäläisestä taideteoksesta huutokaupassa maksettu hinta.

## Teoksia

Kuva:Viacheslav ivanov.jpg|*[[Vjatšeslav Ivanov (runoilija)|Vjatšeslav Ivanov]]*, 1906.
Kuva:Blok.jpg|*[[Aleksandr Blok]]*, 1907.
Kuva:Kuzmin.jpg|*[[Mihail Kuzmin]]*, 1909.
Kuva:Lanceray.jpg|*[[Eugene Lanceray]]*, 1909.
Kuva:Bloktheatre.jpg|*Aleksandr Blok, Teatteri*-kirjan kansilehti, 1909.
Kuva:Rachmaninov peinture.jpg|*[[Sergei Rahmaninov]]*, 1925.
Kuva:Somov - Simonetta Vespucci.jpg|*[[Simonetta Vespucci]]*, 1939.


## Lähteet

## Aiheesta muualla

* Konstantin Somov Artcyclopediassa 
* Lyhyt elämäkerta ja kuvia maalauksista. 
* Jevgeni Berštein: Venäjän Oscar Wilde -myytti. Self & Story 2000, suom. Hanna Ruutu. Idäntutkimus 2004.
Barbara Hepworth

**Jocelyn Barbara Hepworth**, DBE (10. tammikuuta 1903 Wakefield, West Yorkshire &ndash; 20. toukokuuta 1975) oli brittiläinen kuvanveistäjä ja taidemaalari. Hän oli kuvanveistäjä Henry Mooren aikalainen ja ystävä.

## Elämä ja ura
Hepworth opiskeli 16-vuotiaasta alkaen Leedsin taidekoulussa, jossa hän tutustui Mooreen. Molemmat siirtyivät vuonna 1921 Royal College of Artiin. Myöhemmin Hepworth opiskeli jonkin aikaa Italiassa, sillä hän oli kiinnostunut etruskien taiteesta. Ratkaisevat vaikutteet abstraktiin kuvanveistoon hän sai Constantin Brâncușin ja Hans Arpin taiteesta, kun hän vieraili heidän luonaan Pariisissa. 

Hepworth kuuluu 1900-luvun merkittävimpiin kuvanveistäjiin ja taidemaalareihin. Hänen työnsä ovat esimerkkejä modernismista ja brittiläisten aikalaistensa Ivon Hitchens, Henry Moore, Ben Nicholson, Naum Gabo ynnä muiden tavoin hän kehitti valtavasti nykytaidetta, etenkin kuvanveistoa. Hänen arvostetuimpia teoksiaan on *Single Form* Dag Hammarskjöldin muistolle YK:n rakennuksessa New Yorkissa.

Vuodesta 1921 alkaen Hepworth teki teoksensa suoraan lopullisesta materiaalista, puusta tai kivestä. Metalleja hän ei yleensä käyttänyt. Veistäessään hän saattoi lähteä seuraamaan materiaalin antamia virikkeitä, koska hän toteutti työtään ilman luonnosta. Ihmisen muoto, joka toisinaan oli pelkistetty lähes tuntemattomaksi, hallitsi hänen töitään vuoteen 1934 saakka ja ajoittain myöhemminkin. Muissa töissään hän mukaili orgaanisia muotoja, kuten munia, lintuja, pesiä ja perhoskoteloita. Usein tämä tekniikka johti teoksen ryhmittelyyn kahdeksi tai kolmeksi erilliseksi massaksi. Ajoittain hän pyrki tiukkaan geometrisuuteen tai dynaamisuuteen, jonka hän toteutti kireälle vedettyjen lankojen avulla.

Hepworthin ensimmäinen puoliso oli kuvanveistäjä John Skeaping. Toisen kerran hän avioitui taidemaalari Ben Nicholsonin kanssa 1938. He erosivat 1951.

Hepworth kuoli tulipalossa työhuoneellaan St Ivesissä Cornwallissa 72-vuotiaana. Hänen työhuoneensa ja kotinsa ovat nykyisin museona. Barbara Hepworthin museon lisäksi hänen töitään on esillä The Hepworth Wakefield -museossa hänen synnyinkaupungissaan Länsi-Yorkshiren Wakefieldissä. 

## Kirjallisuutta
* Penelope Curtis, *Barbara Hepworth*. Tate Publishing, .
* Barbara Hepworth, *Hepworth, Barbara: A Pictorial Autobiography*. Tate Publishing, .

## Lähteet

## Aiheesta muualla

* BarbaraHepworth.org.uk
Korporaali

**Korporaali** on läntisissä kirkossa messun aikana alttarilla käytettävä neliön muotoinen liina. Sen päälle asetetaan ehtoollisaineet, öylätit ja viini, pateenilla ja kalkissa. Korporaaliin on yleensä kirjailtu risti tai jokin muu ehtoolliseen liittyvä symbolinen kuvio. Korporaaliliinalla on vain ne lahjat, jotka erotetaan pyhitettäviksi ja ehtoollisaterialla jaettaviksi.

Korporaali symboloi Kristuksen käärinliinaa ja sen käyttö liittyy reaalipreesensiin. Sen voidaan nähdä myös kuvaavan Jeesuksen kapaloliinoja Betlehemin seimessä. Korporaalia käytetään katolisessa kirkossa, sekä usein luterilaisessa kirkossa ja anglikaanisessa kirkossa. Suomen evankelis-luterilaisen kirkon piispainkokouksen hyväksymässä Jumalanpalveluksen oppaassa korporaali mainitaan ehtoollisen vietossa tarvittavien ja käytettävien välineiden joukossa.

Korporaalia säilytetään laskostettuna bursan sisällä tai bursan puuttuessa sitä pidetään kalkin päälle asetetun pallan ja kalkkiliinan päällä. Korporaali on perinteiseti taitettu 3x3 taitoksilla siten, että se mahtuu taitettuna bursaan tai kalkin päälle. 

Perinteisesti korporaali levitetään alttari­pöydälle siten, ettei se jää roikkumaan alttarin laidan yli. Korporaali asetetaan alttaripöydälle kokoontaitettuna ja avataan alttaripöydällä. Sitä ei lievitellä auki ilmassa. Samoin se ehtoollisen jälkeen taitetaan kokoon alttaripöydällä ja asetetaan bursaan tai kalkkiliinalla peitetyn kalkin päälle.

## Lähteet
Zahar Smuškin

**Zahar Davidovitš Smuškin** (s. 23. tammikuuta 1962) on Gruppa Ilimin hallituksen puheenjohtaja. Hän on Gruppa Ilimin perustaja vuodelta 1992  ja myös Venäjän teollisuudenharjoittajien ja yrittäjien liiton metsäteollisuuskomission puheenjohtaja.

## Muuta

Smuškin antoi lausunnon, jonka mukaan hän pitää suomalaista metsäteollisuutta liian konservatiivisena investoimaan Venäjälle.

## Lähteet
Hannu Rajaniemi (kirjailija)

**Hannu Rajaniemi** (s. 9. maaliskuuta 1978 Ylivieska) on San Franciscossa asuva suomalainen tieteiskirjailija. Hänen esikoisromaaninsa *[[Kvanttivaras]]* () ilmestyi Gollancz-kustantamon julkaisemana syyskuussa 2010. Rajaniemi kirjoittaa englanniksi. Hänen novellejaan on julkaistu muun muassa *[[Nova Scotia (antologia)|Nova Scotia]]* -antologiassa ja *[[Interzone]]*-lehdessä.

Rajaniemi on opiskellut matemaattista fysiikkaa Oulun ja Cambridgen yliopistoissa ja väitellyt säieteoriasta filosofian tohtoriksi Edinburghin yliopistossa. Hän on perustajajäsen matematiikan ja tekniikan konsulttiyhtiössä.

Rajaniemi solmi vuonna 2008 kustannussopimuksen kolmesta romaanista brittiläisen Gollancz-kustantamon kanssa. Valmiina oli silloin romaanin yksi luku. Hänellä on näiden kolmen romaanin julkaisusopimus yhdysvaltalaisen Tor-kustantamon kanssa.

Rajaniemi liittyi Writers' Bloc-ryhmään, johon kuuluu myös muun muassa Charles Stross.

## Teokset
### Romaanit
*  John W. Campbellin muistopalkinto-ehdokas
*  John W. Campbellin muistopalkinto-ehdokas
* 
* *[[Summerland (kirja)|Kesämaa]]* (*Summerland*, 2018) Suomentanut Tero Valkonen. Helsinki: Gummerrus, 2018. 
* 

### Kokoelmia
* *Invisible Planets* (2016)

### Novelleja
* ”Isännän ääni”. *Usvazine* 3/2005.
* ”Elegia nuorelle hirvelle”. *Portti* 2/2006. (Atorox-palkintoehdokas 2007)

## Lähteet

## Aiheesta muualla
* Hannu Rajaniemi Kirjasampo.fissä
* 
* Hannu Rajaniemi: His Master’s Voice. Novelli Starshipsofa-podcastissa.  (äänitiedosto) 
*Hannu Rajaniemi Science Fiction Awards Database -sivustolla
Bertin päiväkirja

**Bertin päiväkirja** () on Anders Jacobssonin ja Sören Olssonin kirjoittama päiväkirjamuotoinen nuortenkirja. Alkuperäisteos on julkaistu vuonna 1987 ja suomennos vuonna 1992.

## Aiheesta muualla
* Worldcat
Castleford

**Castleford** on yksi niistä viidestä kaupungista, jotka kuuluvat Wakefieldin metropolialueeseen West Yorkshiressa Englannissa. Se on lähellä Pontefractia, ja sen väkiluku on noin 40&nbsp;000. Pohjoisessa virtaava Calderjoki laskee Airejokeen ja Aire and Calder Navigation kanavaan. Länsi- ja eteläpuolella on moottoritie M62.

Castleford on aikoinaan kuulunut Yorkshiren West Ridingiin, ja sen ympäristössä on arkeologisia viitteitä roomalaisaikaan.

## Katso myös
*Englannin historialliset maakunnat

## Lähteet

## Aiheesta muualla

*Castleford, kotikaupunkini
Nirvana (elokuva)

**Nirvana** on Gabriele Salvatoresin ohjaama science fiction -elokuva vuodelta 1997. Elokuvan pääosaa näyttelee Christopher Lambert.

Elokuva edustaa kyberpunk-tyylisuuntaa. 

## Näyttelijät

Lähde: 

## Lähteet

## Aiheesta muualla
*
Lysianassa

**Lysianassa** () oli kreikkalaisessa mytologiassa usean eri naishahmon nimi.

* Lysianassa, yksi nereideistä
* Lysianassa, Epafoksen tytär, joka synnytti Poseidonille Busiriksen, Egyptin kuninkaan.
* Lysianassa, Sikyonin kuninkaan Polyboksen tytär, joka meni naimisiin Argoksen kuninkaan Talaoksen kanssa ja synnytti tälle Adrastoksen ja Mekisteuksen.
* Lysianassa, Priamoksen tytär.

## Lähteet
Hanna Markkula-Kivisilta

**Hanna Elina Markkula-Kivisilta** (o.s. **Markkula**, s. 10. helmikuuta 1965 Helsinki) on suomalainen Kansallisen Kokoomuksen entinen kansanedustaja (1991–2003). Hän oli Vantaan kaupunginvaltuuston jäsen vuosina 1985–1996, joista kaupunginhallituksessa vuodet 1989–1996. Koulutukseltaan Markkula-Kivisilta on valtiotieteen maisteri Helsingin yliopistosta (1994).

Markkula-Kivisilta valittiin ensimmäisen kerran kansanedustajaksi eduskuntavaaleissa 1991 Uudenmaan läänin vaalipiiristä. Hän toimi eduskunnassa kolme vaalikautta, joiden aikana hän oli varsinaisena jäsenenä hallintovaliokunnassa (1991–1995), ympäristövaliokunnassa (1991–1998, 1999–2003) sekä valtiovarainvaliokunnassa (1999–2003). Markkula-Kivisilta ei asettunut ehdolle enää vuoden 2003 eduskuntavaaleissa.

Syyskuussa 2003 Markkula-Kivisilta aloitti Pelastakaa Lapset ry:n pääsihteerinä. Hän toimi Raha-automaattiyhdistyksen (RAY) hallituksen ja tarkastusvaliokunnan jäsenenä vuodesta 2013 RAY:n lakkauttamiseen asti. Hän on myös Soste ry:n ja Lastensuojelun keskusliiton hallituksen jäsen.

Markkula-Kivisilta on ollut vuodesta 1995 naimisissa Ilkka Kivisillan kanssa. Heillä on kaksi lasta. Muusikko Reino Markkula oli Hanna Markkula-Kivisillan isä.

## Lähteet

## Aiheesta muualla
*
Demonassa

**Demonassa** () oli kreikkalaisessa mytologiassa usean eri hahmon nimi.

* Demonassa, Argoksen kuninkaan Amfiaraoksen ja Erifylen tytär, joka synnytti puolisolleen Thersandrokselle Tisamenoksen.
* Demonassa, joka synnytti Irokselle Eurydamaan ja Eurytionin. Ensin mainittua jotkut tosin pitävät Ktimenoksen poikana.
* Demonassa, joka synnytti Poiaalle Filokteteen.
* Demonassa, joka synnytti Adrastokselle Aigialeuksen.

## Lähteet
Deipyle

**Deipyle** () oli kreikkalaisessa mytologiassa Argoksen kuninkaan Adrastoksen ja tämän puolison Amfithean tytär.

Oraakkeli kertoi Adrastokselle, että tämän tytär menisi naimisiin villikarjun kanssa. Kun Adrastos löysi Tydeuksen, Oineuksen pojan, yöllä taistelemassa palatsissaan Polyneikeen kanssa, hän erottaessaan riitelijöitä toisistaan huomasi Tydeuksen kilvessä villikarjun kuvan. Niin hän antoi Deipylen tälle vaimoksi. Suhteesta syntyi Diomedes.

## Lähteet
Päivi Varpasuo

**Päivi Paula Annikki Varpasuo** (21. joulukuuta 1945 Vihti – 12. heinäkuuta 2003 Helsinki) oli suomalainen poliitikko ja Kansallisen Kokoomuksen kansanedustaja vuosina 1985–1995.

Varpasuo oli ensimmäisen kerran kansanedustajaehdokkaana 1970-luvun alussa. Eduskuntavaalien 1983 jälkeen hän oli kokoomuksen varaedustaja Uudenmaan läänin vaalipiiristä, ja helmikuussa 1985, kun Pekka Löyttyniemi siirtyi kesken vaalikauden Espoon kaupunginjohtajaksi, Varpasuosta tuli kansanedustaja. Hänet valittiin jatkamaan kansanedustajana eduskuntavaaleissa 1987 ja eduskuntavaaleissa 1991. Hän oli ehdolla myös 1995 vaaleissa, joissa ei kuitenkaan tullut valituksi.

Varpasuo oli Vihdin kunnanvaltuuston jäsen kahdeksan vaalikauden ajan, vuosina 1969–2000. Hän nousi kunnanvaltuuston puheenjohtajaksi ensimmäisen kerran kunnallisvaalien 1976 jälkeen. Hän toimi tehtävässä kolmeen eri otteeseen, vuosina 1977–1983, 1985–1992 ja 1998. Vihdin kaupunginhallituksen johdossa hän oli vuosina 1993–1996.

Varpasuo oli koulutukseltaan valtiotieteiden maisteri, joksi hän valmistui Helsingin yliopistosta vuonna 1970. 1970-luvun alkupuoliskon hän työskenteli tiedotus- ja sihteerintehtävissä Espoon kauppalan ja kaupungin palveluksessa, lopuksi kaupungin tiedotuspäällikkönä 1974–1975. Vuodesta 1975 vuoteen 1993 hän oli tiedotuspäällikkönä Suomen Kunnallisliitossa, ja vuodesta 1995 vuoteen 2001 hän oli Kuntaliiton erityisasiantuntijana. 

Varpasuo oli Suomen Lottaperinneliiton puheenjohtaja liiton perustamisvuodesta 1992 alkaen. Naisjärjestöjen Keskusliiton puheenjohtajana hän toimi vuodesta 2000 ja Vihti-Seuran puheenjohtajana vuodesta 1983.

Varpasuo kirjoitti kirjan *Kaija Rolig. Kuninkaan kulkuri*, joka julkaistiin vuonna 1997, ja oli tekemässä myös kirjoja *Kunnallinen tiedottaminen* (1977) ja *Kunnallishallinnon perusteet* (1980). 

Varpasuo kuoli sairauteen 57-vuotiaana heinäkuussa 2003.    

## Lähteet
*
*Varpasuon esittely Vihdin kunnan verkkosivustolla 

## Aiheesta muualla
* Päivi Varpasuon muistokirjoitus Helsingin Sanomissa
Quentin Blake

**Quentin Saxby Blake** (s. 16. joulukuuta 1932 Sidcup, Kent, Britannia) on brittiläinen piirtäjä ja kuvittaja, joka tunnetaan erityisesti lastenkirjoihin tekemistään kuvituksista, varsinkin Roald Dahlin teosten. Hän on myös itse kirjoittanut lastenkirjoja.

Blake sai ensimmäiset piirroksensa julki Punch-lehdessä 16-vuotiaana. Hän opiskeli englantilaista kirjallisuutta Cambridgen yliopistossa ja pääsi sitten Chelsean taidekouluun. Hän hankki myös opettajanpätevyyden Lontoon yliopistosta. Blakella on useita kunniatohtorin arvoja.

Blakelle myönnettiin Brittiläisen imperiumin ritarikunnan upseerin arvo vuonna 1988 ja komentajan arvo 2005. Hän sai vuonna 2002 Hans Christian Andersen -mitalin. Hän on työskennellyt opettajana Lontoon Royal College of Artissa. Vuonna 1999 hänestä tuli maansa ensimmäinen *Children's Laureate*.

## Lähteet

## Aiheesta muualla
* Viralliset sivut 
* Childrenslaureate.org.uk
Eulerin menetelmä

Eulerin menetelmällä tarkoitetaan numeerisessa analyysissä Leonhard Eulerin mukaan nimettyä menetelmää differentiaaliyhtälöiden alkuarvo-ongelmien ratkaisuun. Se on yksinkertaisin numeerisista integrointimenetelmistä, mutta siitä huolimatta menetelmä on tärkeä. Sen kautta on johdettu monet paremmista menetelmistä ja sen ymmärtäminen on niiden perusta.

## Johtaminen
Eulerin menetelmä johdetaan derivaatan määritelmästä

: f'(x) = \lim_{h\rightarrow 0}\frac{f(x+h) - f(x)}{h}.

Nyt ei kuitenkaan anneta muuttujan *h* lähestyä nollaa, vaan pidetään se pienenä. Näin saadaan yhtälöstä

: f'(x) = \frac{f(x + h) - f(x)}{h},

jossa *h* tarkoittaa menetelmässä käytettyä askelta. Olkoot alkuarvo-ongelmamme muotoa

: y'(t) = F(t, y(t)),\quad y(t_0) = y_0.

Nyt siis funktiolla *F* tarkoitetaan muuttujista *t* ja *y(t)* koostuvaa lauseketta, joka tulee ylläolevan yhtälön oikeaksi puoleksi. Määritetään nyt, että Eulerin menetelmällä askel ajanhetkestä *t*n ajanhetkeen *t*n + 1 voidaan laskea kaavalla

: y_{n+1} = y_n + h\cdot F(t_n, y_n).

## Virhe
Eulerin menetelmän virhe voidaan laskea selvittämällä Taylorin sarja muuttujalle *y*. Tulkitsemalla ylläolevaa tulosta voidaan menetelmä merkitä muodossa

: y(t_0 + h ) = y(t_0) + hy'(t_0). 

Tässä on kaksi ensimmäistä termiä Taylorin sarjasta

: y(t_0 + h ) = y(t_0) + hy'(t_0) + \frac{1}{2}h^2y*(t_0) + \mathcal{O}(h^3)</math>

ja yhtälöiden välinen virhe saadaan siis suuruudeltaan vastaamaan termejä

:<math> \frac{1}{2}h^2y*(t_0) + \mathcal{O}(h^3). 

Nähdään, että käytettäessä pientä askelen *h* arvoa on menetelmän virheessä dominoiva termi suhteessa verrannollinen *h*2:n. Ratkaistessa menetelmällä alkuarvotehtävää on tarvittavien askelien määrä kääntäen verrannollinen askeleeseen *h*. Näin on pääteltävissä, että kokonaisvirhe Eulerin menetelmässä on verrannollinen askeleeseen *h* (virhe askeleessa kertaa askelien määrä). Eulerin menetelmää kutsutaankin ensimmäisen kertaluokan menetelmäksi.

Tarkkuus on parannettavissa ottamalla huomioon Taylorin sarjasta lisää termejä. Tämä kuitenkin saattaa olla hankalaa, sillä niitä varten pitäisi ratkaista muuttujan *y*(*t*) derivaattoja. Tämän takia onkin kehitetty useaa ajankohtaa alkuarvoinaan käyttäviä multistep-menetelmiä tai yhden ajanhetken derivaattaa useammassa pisteessä approksimoivia menetelmiä kuten esim. Runge-Kutta-menetelmät.

## Lähteet

## Kirjallisuutta
*
Vahapalmuaratti

**Vahapalmuaratti** (*Ognorhynchus icterotis*) on uhanalainen Kolumbian ja Ecuadorin Andeilla elävä papukaijalintu. Lintu on ainoa *Ognorhynchus*-suvun laji .

Kooltaan vahapalmuaratti on noin 42&nbsp;cm. Lajin päälaki, selkä, kurkku, siivet ja pyrstö ovat väriltään vihreät. Naama sekä vatsa ovat väritykseltään keltaiset. Nokka on vahva ja tumma. Vahapalmuaratti muistuttaa ulkonäöltään kirjuriarattia (*Leptosittaca branickii*), mutta kirjuriaratin päässä on vähemmän keltaista kuin vahapalmuaratilla. 

François Victor Masséna ja Charles de Souancé kuvailivat lajin holotyypin Kolumbian Ocañasta 1854.

Vahapalmuaratin elinympäristöä ovat vuoristometsät 1&nbsp;200&ndash;3&nbsp;400 metrin korkeudessa. Laji viihtyy erityisesti *[[Ceroxylon quindiuense]]* -vahapalmulajia kasvavissa metsissä, koska se pesii ja etsii ravintoaan puussa. Laji käyttää ravintonaan nuppuja, kukkia, hedelmiä ja siemeniä ja kerääntyy parviksi ravinnonetsintä matkoillaan. Lajin pesintäaika kestää huhtikuusta marraskuuhun. 

Vahapalmuarattikannan kooksi arvioidaan 2 600 yksilöä . Suurin uhka lajille on elinympäristön tuhoutuminen metsänhakkuissa. Sveltuvia ympäristöjä on kuitenkin jäljellä. Lajia on pyydystetty ravinnoksi ja häkkilinnuiksi, vaikka se on hyvin vaikea häkissä pidettäväksi. Lajin suojelu on tuottanut tulosta ja kanta on saatu nousemaan.

## Lähteet
Ukko-Pekka Yliranta

**Ukko-Pekka Tapani Yliranta** (s. 4. toukokuuta 1990 Kittilä) on suomalainen harmonikan soittaja, joka voitti Kultaisen Harmonikan vuonna 2008. Yliranta on opiskellut harmonikansoittoa Tapani Haapasaaren johdolla. Yliranta on toiminut myös opiskelijapolitiikan parissa Oulun yliopiston ylioppilaskunnassa useissa luottamustehtävissä. Vuonna 2013 hän toimi OYY:n hallituksen jäsenenä vastuualueinaan järjestöyhteistyö, sosiaalipolitiikka ja liikunta. Yliranta on myös toiminut OYY:n edustajiston jäsenenä vuosina 2011–2015. 

## Lähteet
Omfalos Renaissance

**Omfalos Renaissance** on suomalainen yhtye.

Yhtyeen laulajana, säveltäjänä ja multi-instrumentalistina on Mika Rättö, ja säveltäjänä säveltäjä-kapellimestari Harri Kerko. Yhtyeen tekstejä on kirjoittanut myös 22-Pistepirkon ja Kuusumun profeetan tekstittäjänä tunnettu Jussi K. Niemelä. Suurin osa albumin materiaalista perustuu improvisaatioon.
Levyllä esiintyy myös yhdysvaltalainen pianisti-säveltäjä Mike Garson.

## Albumit
* *Miekka ja kirsikankukka*, Helmi Levyt 2008 
* *Väärät nuotit saatanalla*, Helmi Levyt 2010
* Ranskalainen sarja 2014
* Miksi asiakas lähti sanomatta hei, Bone Voyage 2025

## Lähteet

## Aiheesta muualla
* Omfalos Renaissancen MySpace-sivu.
Osakeindeksi

**Osakeindeksi** mittaa osakekurssien kehittymistä. Tiettyä osakemarkkinaa tai sen osaa kuvaavaan indeksiin kootaan joukko osakkeita, jotka yhdessä muodostavat mahdollisimman edustavan otoksen.

Indeksiin valitaan usein markkinan suurimmat yhtiöt, mutta muunkinlaisia indeksejä on.

Sijoitusrahastot vertaavat tuottoaan tavallisesti johonkin indeksiin eli vertailuindeksiin.

Indeksisijoittamisessa sijoitetaan valitun indeksin mukaisesti. Indeksirahastot soveltuvat indeksisijoittamiseen.

## Esimerkkejä osakeindekseistä
*CNX Nifty (Nifty 50), Intian kansallisen pörssin (NSE) tunnetuin osakeindeksi
*Dow Jones Industrial Average -indeksi, 30 suurta ja laajasti omistettua yhdysvaltalaista osaketta
*Euronext 100 -indeksi, 100 suurta eurooppalaista osaketta 
*FTSE 100, Lontoon pörssin 100 markkina-arvoltaan suurinta osaketta
*FTSE MIB, Italian pörssin osakemarkkinaindeksi
*MSCI Index, Morgan Stanley International Barran vertailukohtina käytetyt indeksit
*Nikkei 225, Tokion pörssin indeksi
*OMX Helsinki 25, Helsingin pörssin 25 vaihdetuinta osaketta
*OMX Nordic 40, Pohjoismaisten pörssien 40 vaihdetuinta osaketta
*S&P 500, 500 markkina-arvoltaan suurta yhdysvaltalaista osaketta

## Katso myös

* Indeksirahasto
* Indeksisijoittaminen

## Lähteet
Raudaskylän Opisto

**Raudaskylän Opisto** (ent. Raudaskylän Kristillinen Opisto) on kansanopisto Ylivieskassa, Pohjois-Pohjanmaalla. Opisto tarjoaa useita opintolinjoja ja muuta koulutusta perinteikkäässä ympäristössä. Opistolla on vuosittain yhteensä yli 200 vuosiopiskelijaa. Opisto on aloittanut toimintansa syksyllä 1920, jolloin valmistui opistoalueen ensimmäinen rakennus.

## Koulutustarjonta
Raudaskylän Kristillisessä Opistossa voit suorittaa seuraavia opintoja:

*Yleissivistävä
**Lukio
**Etälukio
**Aikuisten perusopetus
**Tutkintokoulutukseen valmentava koulutus eli TUVA

*Ammatillinen
**Kuntoutus-, tuki- ja ohjauspalvelujen erikoisammattitutkinto (työvalmentajan osaamisala)
**Mielenterveys- ja päihdetyön ammattitutkinto
**Seurakunta- ja hautauspalvelualan ammattitutkinto (seurakuntapalvelun osaamisala, suntio)

*Vapaa sivistystyö
**Opistovuosi oppivelvollisille
**Sosionomiväylä
**Työelämälähtöiset lyhytkurssit ja täydennyskoulutukset
**Harrastekursseja ja -leirejä
**Musiikkileirit

*Avoimen yliopiston opinnot

## Muut palvelut
Raudaskylän Opistolla on myös mahdollisuus ruokailla, majoittua ja järjestää koulutuksia, kokouksia, erilaisia tapahtumia ja juhlia.

## Opiston arvot

Raudaskylän Opiston arvot ja kasvatusnäky pohjautuvat herännäisyyteen. Kristillisen ihmiskäsityksen pohjalta pyritään toiminnassa oikeudenmukaisuuteen, tasa-arvoon, ajattelun ja vakaumuksen kunnioittamiseen ja kestävään kehitykseen.

## Lähteet

## Aiheesta muualla

*Raudaskylän Opiston kotisivu
*Raudaskylän Soiva Kesä
Klassinen

**Klassinen** (latinan sanasta *classicus* ’ensiluokkainen’) voi viitata ainakin seuraaviin:

* antiikin kreikkalais-roomalainen kulttuuri ja kulttuuriperintö
* klassismi, musiikin ja kuvataiteen tyylisuuntaus 1700- ja 1800-luvuilla
* länsimainen taidemusiikki yleisesti, eli klassinen musiikki termin laajemmassa merkityksessä
** suppeammassa merkityksessä *wieniläisklassinen* eli klassismin musiikki
* klassinen mekaniikka, fysiikka ennen suhteellisuusteoriaa ja kvanttifysiikkaa
* klassinen logiikka, jossa jokainen väittämä on joko tosi tai epätosi, vastakohtana sumealle logiikalle
* arkikielessä löyhemmin mikä tahansa sellainen, mitä pidetään perinteisenä, vakiintuneena tai ”vanhaa hyvää aikaa” edustavana.
Bessie Jones

**Mary Elizabeth "Bessie" Jones** (8. helmikuuta 1902 Smithville, Georgia &ndash; 4. syyskuuta 1984 Brunswick, Georgia) oli yhdysvaltalainen Georgian Sea Islandsilta kotoisin ollut gospel-laulaja. Hän oli yksi Georgia Sea Island Singersin perustajajäsenistä. 

Musiikkitieteilijä Alan Lomax tapasi Jonesin tutkimusmatkallaan etelään 1950-luvun puolivälissä. Jones esiintyi Lomaxin dokumenteilla ja Sea Islandsilla tehdyillä äänitteillä. Vuonna 1972 julkaistiin Jonesin yhdessä folkloristi Bess Lomax Hawesin kanssa kirjoittama kirja *Step It Down: Games, Plays, Songs, and Stories from the Afro-American Heritage*. Jones levytti kaksi sooloalbumia: *So Glad I'm Here* (1973) ja *Step It Down* (1975).

Moby on käyttänyt levyillään sampleja Bessie Jonesin lauluista.

## Lähteet

## Aiheesta muualla

* The New Georgia Encyclopedia: Georgia Sea Island Singers
2008 TC3

**2008 TC<sub>3</sub>** oli läpimitaltaan parimetrinen Apollo-ryhmän asteroideihin lukeutunut meteoroidi, joka löydettiin Arizonassa sijaitsevalla Mt. Lemmon -teleskoopilla 6. lokakuuta 2008. Meteoroidi räjähti Maan ilmakehässä, 37 kilometriä pohjoisen Sudanin yllä 7. lokakuuta 2008 kello 2:46 UTC (kello 5:46 Suomen aikaa). Kappaleen räjähdys havaittiin KLM:n lennolta, joka oli noin 750 merimailia (n. 1&nbsp;400&nbsp;km) lounaaseen ennustetusta osumakohdasta.
Törmäys on historiallinen, koska ensimmäisen kerran ulkoavaruuden kappaleen törmäys Maahan pystyttiin ennustamaan etukäteen.

Videohavaintojen avulla tehdyn analyysin mukaan kappale 2008 TC3 oli melko litteä ja pitkulainen. Sudanin Nubian aavikolta löytyneet meteoriitit osoittivat kappaleen olleen pääosin siihen asti harvinaista, hyvin huokoista ureiliitti-tyyppiä. Jälkikäteen tehtyjen analyysien perusteella on myös pystytty ensimmäistä kertaa toteamaan saman asteroidin sisältävän usean tyyppistä ainesta, ja siten erityyppisten meteoriittien voivan olla peräisin samasta kappaleesta. Koska kappaleen saapumisvauhti ilmakehään oli kuitenkin verrattain hidas, noin kolmimetrisestä pienasteroidista selvisi maanpinnalle asti satoja meteoriitteja. Maan pinnalta löydettiin yli 600 meteoriittia, yht. 10,5 kg. Osumassa vapautunut energiamäärä vastasi noin 0,9–1,0 kilotonnin räjähdystä.

## Lähteet

## Aiheesta muualla
*Animaatio 2008 TC<sub>3</sub>:n lähestymisestä
Wally Phillips

**Wally Phillips** (7. heinäkuuta 1925 Portsmouth, Ohio – 26. maaliskuuta 2008 Naples, Florida) oli yhdysvaltalainen radiopersoona. Suurimman osan urastaan hän toimi chicagolaisella WGN-radioasemalla, jonne hän tuli vuonna 1956 ja jatkoi aina eläkkeelle jäämiseensä asti vuonna 1998.

Phillips nimettiin Radio Hall of Fameen vuonna 1993 ja NAB Hall of Fameen vuonna 1997.

Hän kuoli keväällä 2008 sairastettuaan Alzheimerin tautia viiden vuoden ajan.

## Lähteet

## Aiheesta muualla
*WGN: Wally Phillips
*msnbc.com: Wally Phillips, pioneer of talk radio, dies at 82
Finlandia Park Hotel Helsinki

**Finlandia Park Hotel Helsinki** sijaitsee Keski-Helsingissä, Käpylän kaupunginosassa vuonna 1949 Helsingin olympialaisia varten hotelliksi valmistuneessa kiinteistössä. Samassa rakennuksessa toimi ennen myös elokuvateatteri. Hotelli toimi aiemmin nimillä **Hotelli ja Ravintola Uusimaa** sekä **Park Hotel Käpylä**. Rakennuksen edessä sijaitsee raitiovaunulinjan 1 päätepysäkki, josta Helsingin keskustaan matkaa on noin kuusi kilometriä.

Hotellissa on 40 huonetta, joihin on mahdollista majoittaa enimmillään 96 henkilöä. Park Hotel Helsinki tarjoaa majoituspalveluiden lisäksi kokous-, ravintola- ja saunapalveluita. Kaikki huoneet sekä ravintola-, sauna- ja aulatilat ovat savuttomat.

Kokousosastoon kuuluu viisi eri kokoista tilaa, joiden maksimikapasiteetti on yhteensä 200 henkilöä. Saunaosaston kolmeen eri kokoiseen saunaan mahtuu maksimissaan 35 henkilöä, ja osastolla yhteiskäytössä oleva uima-allas on kooltaan noin 5 × 12 m. Ravintolassa on 150 asiakaspaikkaa. Sisäpihalla on kesäisin ulkoterassi.

Park Hotel Käpylässä kuvattiin *[[Hyvät herrat]]* -televisiosarjaa vuosina 1990–1996. Sen jälkeen tilat on remontoitu ja uusittu. Noista ajoista muistuttavat kuitenkin kuvauspaikkoina toimineiden saunojen nimet: Paukun sauna, Tyynen sauna ja Tollon sauna. 

Hotellissa on kuvattu myös *[[Salatut elämät]]* -sarjan spin-off-nettisarjaa *[[Young Man, Cash Man]]* -sarjaa vuonna 2013.

Hotellirakennuksen ympäristössä sijaitsee puutarhakaupunkimaiseksi 1920-luvulla rakennettu Puu-Käpylä. Lähistöllä on myös Taivaskallio, joka on Helsingin kantakaupungin korkein maantieteellinen paikka. Turistikohteista lähellä ovat Helsingin messukeskus, Arabian tehtaat ja Helsinki-halli. Lisäksi lähistöllä ovat Mäkelänrinteen uintikeskus, Käpylän ja Oulunkylän urheilupuistot ja Velodromi.

Park Hotel Käpylä suljettiin konkurssin vuoksi 8. tammikuuta 2017, mutta uusi omistaja avasi sen 1. helmikuuta 2017, ja se toimii nykyään nimellä Finlandia Park Hotel Helsinki.

## Lähteet

## Aiheesta muualla
*Park Hotelin kotisivut
Vuoniemi

**Vuoniemi** on Pyhäselkään pistävä pitkä ja kapea niemi Rääkkylän kunnassa, Sintsin kylässä. Niemen eteläpuolella on Oriveden vesistöön kuuluva Jänisselkä ja pohjoispuolella Pyhäselkä. 

Harjumainen niemi jatkuu Vuosalmen toisella puolella kapeana Tikansaarena. Vuoniemi on tunnettu arktisten ja vaelluslintujen havainnointipaikkana. Niemeen valmistui korkea lintutorni, "Eihveli",  syksyllä 2002. 

Vuoniemeen pääsee maanteitse tieltä 484; risteyksessä länteen kääntyy Vuoniemeen, itään Sintsiin. 

## Aiheesta muualla
*Pohjois-Karjalan lintutieteellisen yhdistyksen sivut Vuoniemestä
* Niemisen ja Sintsin Seudun kyläyhdistys ry
Voikkaa–Haarankallio-rata

**Voikkaa–Haarankallio-rata** oli Suomen rataverkkoon kuulunut teollisuusrata, joka johti Voikkaalta itään Savon radalle Harjun aseman pohjoispuolelle. Vuonna 1902 valmistunut rata rakennettiin alun perin Voikkaan tehtaan omistajayhtiön aloitteesta ja sen kustannuksella. Radan kautta kulki aina 1960-luvulle saakka Voikkaan tehtaiden tavaraliikenne, ja sillä oli myös henkilöliikennettä vuosina 1945–1949, kun niin sanotuilla puumoteilla ajettiin Kouvolasta Haarankallion kautta Voikkaalle. Voikkaan ja Haarankallion välillä oli tällöin Supanmäen, Kousan ja Vessarin seisakkeet.

Voikkaan rata liittyi Savon rataan noin kaksi kilometriä Harjun aseman pohjoispuolella Haarankalliossa. Myöhemmin Savon radan oikaisun yhteydessä radan liittymäkohta siirtyi 3 kilometriä pohjoisemmaksi Multamäkeen. Savon radalla tehtiin Harjun ja Multamäen välillä vuosina 1968–1970 rataoikaisu, jonka yhteydessä rakennettiin uusi Harjunjoen ylittävä silta sekä 180 metriä pitkä Venekallion tunneli. Tunneli oli kaksiraiteinen koska Voikkaan rata erkani Savon radasta Multamäen kohdalla tunnelin pohjoispäässä ja Voikkaan rata kulki tunnelissa Savon radan rinnalla. Voikkaan yhteyden purkamisen yhteydessä kiskotus siirrettiin tunnelin keskelle. 

Sotavuosina 1940–1945 rata oli osa Kouvolan länsipuolelta Korialta Voikkaan kautta Savon radalle johtanutta yhdysrataa. Tämä ratayhteys rakennettiin ohittamaan ilmapommituksille alttiit Kymijoen ylittävä Korian ratasilta ja Kouvolan ratapiha. Yhdysradan käyttö oli vilkkaimmillaan 1941. Radalla oli jatkosodan vuosina jonkin verran tavara- ja sotilasjunaliikennettä mutta sen merkitys jäi lopulta vähäiseksi. Korialta Voikkaalle kulkenut rataosuus purettiin sodan jälkeen 1945–1946.

Voikkaa–Haarankallio-radan merkitys alkoi vähentyä, kun Kuusankoskelta Kuusanniemen kautta Voikkaalle johtava uusi rata valmistui 1964. Voikkaan itäpuolella sijainneessa ratojen yhtymäkohdassa oli kolmioraide. Kolmioraiteen ja Savon radan välisen osuuden liikenne päättyi 1. kesäkuuta 1981, ja se purettiin samana vuonna. Vanhalla ratalinjalla kulkee nykyisin ulkoilureitti. Sen varrella Multamäessä on uhanalaisen kalliosinisiiven elinalue, jota hoidetaan vuosittain talkoilla.
Entisen kolmioraiteen ja Voikkaan tehtaan välinen rataosuus on edelleen käytössä osana Kouvola–Kuusankoski-rataa.

## Lähteet
* Vaunut.org: Linjarataa (Luettu 7.10.2008)
* Vaunut.org: Kuusankosken yhdysradan kartta vuodelta 1963 (Luettu 7.10.2008)
* Vaunut.org: Postijuna Harjunjoen vanhalla Savonradan sillalla 1970 (Luettu 7.10.2008)
* Vaunut.org: Venekallion tunneli vuonna 2006 (Luettu 1.8.2009)
* Kouvolan Sanomat: Perhosalue kuntoon Multamäessä (Luettu 1.8.2009)
Rob Walker Racing Team

**Rob Walker Racing Team** oli yksityinen Formula 1 -talli, jonka Rob Walker perusti vuonna 1953. Tallista tuli F1-historian menestynein yksityinen talli, ja se on ensimmäinen ja viimeinen F1-talli, joka on voittanut Grand Prix'n rakentamatta itse omaa autoaan.

Talli käytti Connaughtin, Cooperin, Lotuksen, Fergusonin ja Brabhamin autoja. Tallissa ovat ajaneet muun muassa Stirling Moss, Joakim Bonnier ja Graham Hill.

## Lähteet
Kouvola–Kuusankoski-rata

**Kouvola–Kuusankoski-rata** eli **Kymintehtaan rata** on Suomen rataverkkoon kuuluva teollisuusrata, joka kulkee Kouvolasta Kuusankosken Voikkaalle, Voikkaan vanhalle tehdasalueelle. Rata rakennettiin 3,8 kilometriä pitkänä yksityisenä ratana vuosina 1891–1892, ja se avattiin säännölliselle liikenteelle 1. lokakuuta 1892. Kymintehtaalle johtanut rata erkani aluksi Savon radasta Tanttarin kohdalla olleella vaihteella, kunnes rataa jatkettiin Savon radan vierellä Kouvolan rautatieasemalle saakka vuonna 1908. Kymintehtaan radalla oli alusta lähtien myös henkilöjunaliikennettä, joka kuitenkin loppui 31. toukokuuta 1951 linja-autovuorojen lisääntymisen takia.

Syksyllä 1961 Savon radan alkupään ja samalla myös Kymintehtaan radan linjaus muuttui Kouvolan ja Tanttarin välillä niin, että uusi ratalinja kiersi Kellomäen ja Hinkismäen länsipuolelta. Rataosaan luetaan mukaan myös sähköistämätön Kuusankosken ja Voikkaan välinen rata.

Vuonna 1964 Kymintehtaan radan ja Voikkaa–Haarankallio-radan välille rakennettiin ne yhdistänyt uusi rataosuus. Se kulki Kuusanniemen sekä Kymijoen ylittävien Rapakosken ja Pessankosken siltojen kautta. Uusi rata palveli Voikkaan tehtaiden lisäksi Kuusanniemeen rakennettua Kymin Oy:n uutta selluloosatehdasta. Kuusanniemeen valmistui myös uusi Kuusankosken rautatieasema ja ratapiha, jonne siirrettiin ratapihatoimintoja Kymintehtaan asemalta ja Voikkaan asemalta. Kun Voikkaa–Haarankallio-radan yhteys Savon radalle purettiin vuonna 1981, sen jäljelle jääneestä osuudesta tuli osa Kouvola–Kuusankoski-rataa. Uudella rataosuudella ei ole ollut henkilöjunaliikennettä.

Kuusankosken rata on edelleen tavaraliikenteen käytössä. Sen loppupäässä Voikkaalla on Teräspyörä Oy:n aidattu piha. Voikkaalla ratapihalla on muun muassa hylättyjä Move 66 -vetureita ja muutamia vaunuja. Ratapiha päättyy Teräspyörä Oy:n pihaan, jolla on myös ehjiä Move 66 -vetureita, muun muassa Haapamäen museoveturiyhdistyksen yksilö ja muuta veturikalustoa. Teräspyörä Oy:n liikenne on pääosin yksityiskäytössä.

## Lähteet
* Vaunut.org: Kuusankosken yhdysradan kartta vuodelta 1963 (Luettu 7.10.2008)

### Viitteet
Rälssimies

**Rälssimies** eli vapaamies () oli keskiajalla Ruotsissa ja Suomessa maanomistaja, joka nautti verovapautta kruunulle suorittamansa ratsupalveluksen vuoksi. Ratsain kruunua palvelevat asemiehet saivat verovapauden Maunu Ladonlukon Alsnön säännön perusteella. Rälssimiehistä muodostui 1500-luvulta alkaen perinnöllinen sääty ja heitä alettiin nimittää aatelismiehiksi. Tämä nimitys oli peräisin saksan kielestä. Vapaamies-sana esiintyy jo Herra Martin vuonna 1548 tekemässä tai kopioimassa kuningas Kristoferin maanlain suomennoksessa.

## Lähteet
# Uusi tietosanakirja, Tietosanakirja oy 1966, hakusana vapaamies

### Viitteet
Natriumfluoriasetaatti

**Natriumfluoriasetaatti** eli *[[fluorietikkahappo|fluorietikkahapon]] natriumsuola* on myrkyllinen asetaattiyhdiste. Sitä esiintyy luonnossa ainakin 40 kasvissa Australiassa ja Afrikassa ja sitä käytetään tuhoeläinten torjuntaan. 

Natriumfluoriasetaatti pysäyttää sitruunahappokierron reagoimalla asetyylikoentsyymi-A:n kanssa muodostaen fluori&shy;asetyyli&shy;koentsyymi-A:ta, josta muodostuu edelleen myrkyllistä fluorisitruunahappoa.

## Aiheesta muualla
*
*Toxin and Toxin Target Database (T3DB): Sodium fluoroacetate 
*Kyoto Encyclopedia of Genes and Genomes (KEGG): Sodium monofluoroacetate
Iros

**Iros** (, ) oli kreikkalaisessa mytologiassa kahden eri mieshahmon nimi.

## Kerjäläinen
**Arnaios** tai Iros, kuten häntä yleisemmin kutsuttiin, koska hän vei mielellään viestejä kenen tahansa pyynnöstä, oli Odysseiassa mainittu kerjäläinen, joka oli Ithakassa tunnettu loppumattomasta ruoka- ja juomahalustaan. Vaikkei hän ollutkaan voimakas, oli hän kuitenkin suurikokoinen.

Iros kohtasi kerjäläiseksi naamioituneen Odysseuksen tämän palattua kotiinsa kolmenkymmenen vuoden jälkeen harharetkiltään. Hän halusi häätää Odysseuksen pois kodistaan, ja kosioiden yllytyksestä Iros ja Odysseus ajautuivat tappeluun, jossa Odysseus tyrmäsi Iroksen parilla iskulla. Ottelun päätyttyä Odysseus raahasi Iroksen makaamaan portin pieleen, jotta tämän pelottaisi siat ja koirat pois.

## Aktorin poika
Iros oli Aktorin poika ja Demonassan puoliso. Heidän poikansa Eurydamas ja Eurytion osallistuivat argonauttien retkeen.

## Lähteet
Kielenhalkaisu

**Kielenhalkaisu** on kehonmuokkausoperaatio, jossa kieli tai sen kärki halkaistaan vertikaalisti kahteen osaan. 1990-luvulla kielenhalkaisu oli lähes ennenkuulumatonta, mutta nykyään siitä on tullut suosittua kehonmuokkaajien keskuudessa.  

## Prosessi

Kielenhalkaisu suoritetaan yleensä skalpellin avulla, mutta laserleikkaustakin on käytetty. Halkaisu on myös mahdollista tehdä venyttämällä kielilävistystä, mutta se on erittäin kivuliasta ja hidasta. Venyttäen tehty kielenhalkaisu johtaa hieman erinäköiseen tulokseen.
Kemiallinen metsäteollisuus

**Kemiallinen metsäteollisuus** on puuta raaka-aineenaan käyttävää teollisuutta, jonka valmistusprosesseissa käytetään myös kemiallisia aineita jalostamiseen. Kemiallisen metsäteollisuuden lopputuote on kartonki tai paperi.

## Kemiallisen metsäteollisuuden osa-alueita
* massateollisuus (hierre, hioke, puolikemiallinen puumassa, selluloosa ja kierrätyskuitu)
* paperiteollisuus
* kartonkiteollisuus
Massateollisuus

**Massateollisuus** on osa kemiallista metsäteollisuutta, jonka tehtävänä on tuottaa kartonki- ja paperiteollisuuden omassa valmistuksessaan käyttämiä puolivalmisteita, kuten hierrettä, hioketta, puolikemiallista puumassaa, selluloosaa ja kierrätyskuitua.

Yleensä massateollisuuden omistavat paperi- ja kartonkitehtaat, mutta markkinaselluloosaa varten on olemassa puolivalmisteisiin erikoistuneita yhtiöitä. Suomessa tällainen suuri yhtiö on UPM-Kymmenen ja Metsäliiton Metsä-Botnia.

## Organisaatiot

Teollisuutta suomessa edustaa Metsäteollisuus ry 

## Aiheesta lisää
* Paperi- ja selluteollisuus metsäteollisuuden tietopalvelussa 
* Metsäteollisuus ry http://www.metsateollisuus.fi
Antti Reivonen

**Antti Reivonen** (s. 13. helmikuuta 1988 Uusikaupunki) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigaa Turun Palloseurassa yhteensä 78 runkosarjaottelua tehopistein 5+5=10 ja keräten kymmenen jäähyminuuttia. Uransa kolme viimeistä kauttaan Reivonen vietti Mestiksessä.

## Ura
### Seuraura
Reivonen aloitti jääkiekon kotikaupungissaan Uudessakaupungissa ja Jää-Kotkien joukkueessa. Hän siirtyi 15-vuotiaana kaudeksi 2003–2004 Turun Palloseuraan. Reivonen nostettiin kaudeksi 2007–2008 TPS:n SM-liigarinkiin ja hän pelasi sen aikana 17 runkosarjaottelua tehoin 1+2=3. Liigauransa avausmaalin Reivonen teki 1. marraskuuta 2007 vieraissa Tapparaa vastaan. Samassa kuussa hän teki TPS:n kanssa kolmivuotisen jatkosopimuksen. Pian tämän jälkeen Reivosen kausi päättyi kuitenkin olkapäävammaan. Hän pelasi kauden aikana miesten pelejä myös kolmen Mestis-ottelun verran alle 20-vuotiaiden maajoukkueessa.

Palattuaan kaukaloihin Reivonen ei onnistunut vakiinnuttamaan paikkaa TPS:n kokoonpanossa. Kaudella 2008–2009 hän pelasi 35 runkosarjaottelua tehoin 2+3=5. Reivonen vahvisti myös TPS:n A-nuoria, jotka voittivat SM-hopeaa keväällä 2009. Kaudella 2009–2010 hän pelasi ainoastaan TPS:n liigajoukkueessa 26 runkosarjaottelua tehden kaksi maalia. Pieneen rooliin jääneen Reivosen kautta lyhensi myös muutaman viikon ajan hänen lokakuussa 2009 saama sormivamma. Hän voitti Suomenmestaruuden keväällä 2010.

Kaudeksi 2010–2011 Reivonen siirtyi Mestis-joukkue Kajaanin Hokkiin hakemaan uutta nousua uralleen. Yhden siellä vietetyn kauden jälkeen hän teki vuoden mittaisen sopimuksen TuTon kanssa kesäkuussa 2011. Huhtikuussa 2012 Reivonen teki vuoden mittaisen jatkosopimuksen joukkueen kanssa. Hän kuitenkin loukkasi olkapäänsä jo ennen harjoituskauden alkua ja on sivussa sarja-avauksesta. Reivosen olkapäävamma jatkui läpi kauden 2012–2013, jonka aikana hän pelasi vain kahdeksan runkosarjaottelua. Reivosen pelaajaura päättyi kevääseen 2013.

### Maajoukkueura
Reivonen pelasi viisi poikien maaottelua World U-17 Hockey Challengessa kaudella 2004–2005.

## Tilastot

## Lähteet
*
*

### Viitteet
Professional 300

**Professional 300** on suomalaisen Cause For Effect -yhtyeen toinen MiniCD. Levy on äänitetty kahdessa eri äänityssessiossa. Kappaleet nro 1-15 on äänitetty, miksattu ja masteroitu kahdessa päivässä toukokuussa 2003. Kappaleet numero 16-18 on äänitetty, miksattu ja masteroitu yhdessä päivässä helmikuussa 2004.

Ensimmäisen äänityssession aikana yhtye äänitti myös brittiläisen Unseen Terror -yhtyeen kappaleen Oblivion Descends, mutta sitä ei ole virallisesti julkaistu koskaan.

Levyllä on yhteensä 18 kappaletta ja kesto vajaat 15 minuuttia. Levyn julkaisi brasilialainen Bucho Discos heinäkuussa 2004. Levy on re-masteroituna julkaistu uudestaan 2001-2004 diskografia CD:llä jonka suomalainen Dies Irae Records (nykyisin Stay Heavy Records) julkaisi 06.06.2006.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Tuomo - basso, laulu
* Ari - rummut
Pimeä puoli

**Pimeä puoli** (*The Dark Half*) on Stephen Kingin kirjoittama, vuonna 1989 julkaistu romaani. George A. Romero on ohjannut kirjan pohjalta elokuvan, joka julkaistiin vuonna 1993.

## Juoni

Tarina kertoo Thad Beaumont -nimisestä kirjailijasta, joka on kirjoittanut väkivaltaisimpia tarinoitaan George Starkin nimellä. Kirjailija kyllästyy Starkiin ja järjestää hautajaiset kirjailijanimelleen, minkä jälkeen alkaa tapahtua murhia. Uhrit tapetaan samalla tavalla kuin George Starkin kirjoissa. Thad huomaa kaikkien Starkin "hautajaisiin" liittyvien henkilöiden kuolevan ja Alan Pangborn -niminen poliisipäällikkö Castle Rockista epäilee juuri Thadia. Thad tajuaa, että George Stark on hänen toinen puoliskonsa, pimeä puoli, joka on tullut takaisin manalasta kostaakseen Thadille oman "kuolemansa".

## Aiheesta muualla
* Sami Myllymäki: Pimeä puoli. Aikakone 2/1991.
Abrogans

**Abrogans** tai **Codex Abrogans** on luultavasti vanhin saksan kielellä kirjoitettu kirja. Se on käsikirjoitettu synonyymisanakirja (tai sanasto tai sanalista) latinasta vanhaan yläsaksaan 700-luvulta (765–775). Useita kopioita tehtiin, mutta vain yksi on selvinnyt nykyaikaan, St. Gallenin luostarin kirjastossa.

Se on saanut nimensä ensimmäisen hakusanan mukaan: *abrogans = dheomodi* (*vaatimaton, nöyrä*). Se sisältää noin 3&nbsp;670 vanhan yläsaksan tärkeintä termiä, noin 14&nbsp;600 esimerkillä. Työ on joskus yhdistetty itävaltalaiseen prelaattiin Arbeo Freisingiläiseen (k. 783 tai 784), ensimmäiseen tunnettuun saksan kielen kirjoittajaan.

## Lähteet
Digitaalinen telekopio Codex Abrogansista
Mekaaninen metsäteollisuus

**Mekaaninen metsäteollisuus** on metsäteollisuuden osa, joka ei muuta puukuituja toiseen kemialliseen muotoon, vaan jalostaa puuta pääasiallisesti mekaanisesti esimerkiksi sahaamalla ja höyläämällä. Mekaanisen metsäteollisuuden tuotteiden käsittelyyn voi kuitenkin myös liittyä kemiallisten aineiden käyttöä tai lämpökäsittelyä. Mekaanista metsäteollisuutta on alettu suomeksi kutsua myös puutuoteteollisuudeksi.

## Mekaanisen metsäteollisuuden osa-alueita

* sahateollisuus
* kuitulevyteollisuus
* lastulevyteollisuus
* vaneriteollisuus
* huonekaluteollisuus
* insinööripuutuoteteollisuus (liimapuu, viilupuu)
* puusepänteollisuus
* puutaloteollisuus
* rakennuspuutuoteteollisuus

## Lähteet
Album

**Album** on suomalaisen Cause For Effect -yhtyeen toinen albumi sekä ensimmäinen basso/rummut -kokoonpanolla tehty täyspitkä levy.

Levy on äänitetty joulukuussa 2001. Äänittäminen, miksaaminen ja masterointi kestivät yhteensä viisi päivää. Levyn kappaleet on soitettu "livenä" sisään, ja jälkikäteen on äänitetty toinen basso ja laulu.

Levyn julkaisi brasilialainen pienlevy-yhtiö nimeltä Bucho Discos elokuussa 2002. Levyn kesto on 31:13, ja siinä on yhteensä 42 kappaletta. Levyn painos oli 1000 kappaletta.

Levy on re-masteroitu 2001-2004 diskografia CD:lle, jonka suomalainen Dies Irae Records (myöhemmin Stay Heavy Records) julkaisi 6.6.2006.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Tuomo - basso, laulu
* Ari - rummut